Document ID: /roh_data/filtered/fineweb-2-filterrobots_roh.jsonl.gz/34683

Cultura dalla Surselva, per la Surselva
«Crear ina plattaforma per la cultura dalla Surselva».
Che la Surselva ei ina combra da scazis culturals ei negin misteri. Quei cumprova il grond diember da differentas fuormas culturalas ch’ein da veser alla «Notg culturala Surselva». Cantadurs, musicists, acturs, saltunzs, poets, scribents, artists da borlas da savun e sculpturs – quei event cultural survescha ina variaziun gaglia a ses hosps.
Sper tut quels arts figurativs ei era igl art culinaric da gronda impurtonza en nossa regiun. Ils hospitonts scharmants e las cuschinieras ed ils cuschiniers fan lur pusseivel duront la «Notg culturala Surselva» e procuran cun bia pissiun per il beinstar culinaric dils hosps.
Commembers dalla Banca Raiffeisen che separticipeschan alla votaziun primara han il dretg exclusiv da reservar plazs. Tuts buca commembers dalla Raiffeisen, hosps ed indigens ein cordialmein era envidai da medemamein reservar in plaz naven da 10 dis avon ch’igl event ha liug.
Seschei puppergnar culinaricamein ed incantar e surprender dils artists.
Tgei artist che sepresenta en tgei ustria tradin nus buca.